gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl gl gl gl war es gl gl gl gl gl la gl gl gl gl gl gl gl gl gl it gl gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
O festival Maré, Músicas e Artes atlánticas 2022 inunda Santiago con propostas artíticas dunha ducia de países
p. económica 19 de Setembro de 2022
O deputado Blas García participou una presentación, onde anunciou que a Deputación traballa na creación dunha marca propia de festivais
Maré, Músicas e artes atlánticas volve este 2022 coa súa terceira edición en Santiago de Compostela, a primeira tras a pandemia. Do 21 ao 25 de setembro, en pleno equinoccio de outono, o outrora Cantos na maré celebrarase en nove localizacións da capital galega coma o Teatro Principal, o Auditorio de Galicia, a Sala Capitol, a Praza da Quintana, Mazarelos e outros emprazamentos do patrimonio monumental, clubs e o parque de San Domingos de Bonaval, epicentro do festival onde estará situado o Escenario Xacobeo.
Esta edición 2022 do festival Maré, presentada esta mañá no parque de Bonaval, segue a apostar pola creación feminina e da mocidade, a experimentación, as novas linguaxes artísticas e a diversidade cultural poñendo o foco naqueles territorios cos que Galiza comparte lazos lingüísticos, históricos e outros sentimentais das dúas beiras do Atlántico.
Así o explicou Vítor Belho, de Nordesía producións, promotora do festival, quen tamén salientou a ampla representación galega entre as 35 propostas desta edición, que inclúe artistas procedentes doutras comunidades do Estado, como Catalunya, Asturias ou Euskadi, e doutros países e territorios como Angola, Brasil, Portugal, o Rajastán na India, os Balcáns, Arxentina, Francia, o Sáhara Occidental, Guiné-Bissau ou Escocia.
Belho quixo destacar así mesmo a ampla presenza nesta edición de potentes voces femininas como a da angolana Pongo, a saharauí Aziza Brahim e o seu cuarteto eléctrico, a brasileira Dandara Manoela ou a arxentina Sofía Viola. Tamén a das galegas A Pedreira, que pechará o festival co seu primeiro disco en solitario Segmento cantábrico, Guadi Galego coa fin de xira de Costuras, e outras artistas emerxentes como Antía Muíño ou Catuxa Salom.
O deputado provincial Blas García, en representación da Deputación da Coruña, institución que patrocina o festival a través dunha nova liña de axudas, fixo fincapé no retorno económico que supón para o comercio e hostalería locais, ademais do apoio ao sector musical tan prexudicado pola pandemia. García anunciou ademais que a Deputación traballa nunha marca propia que englobe os múltiples festivais que apoia.
A concelleira de Acción Cultural do Concello de Santiago deu a benvida a esta terceira edición do festival Maré en Compostela despois de dous anos duros: "Xa prometía e hoxe culmina con este interesantísimo proxecto que nos coloca no centro das músicas e artes atlánticas". Mercedes Rosón destacou o programa en feminino deste Maré 22 e convidou a residentes e visitantes de Compostela a sumarse ao evento.
A directora de Turismo de Galicia da Xunta, que ampara este festival baixo o selo dos concertosdoxacobeo.gal. Nava Castro afirmou que "con este Xacobeo tiñamos a idea de diversificar o máis posible, para que a cultura de festivais coma este contribúa a divulgar Galicia e os nosos valores compartidos".
Crisol de xéneros musicais e culturas que comparten, no Maré 22 soarán melodías pop, soul, blues, música electrónica, experimental, rap, dub, kuduro, ritmos bulu e bikutsi, gqom, batida, amapiano, afrobeats, semba, kizomba ou folk e outras músicas de raíz escritas e cantadas en diferentes linguas, do galego ao portugués pasando polo rajasthani, o kimbundu, o catalán, éuscaro, escocés, asturiano, inglés, francés, árabe ou español. O domingo 25 o festival Maré volverá celebrar o Día Europeo das Linguas cunha xornada festiva e música de balde en Mazarelos e na sala Riquela en colaboración coa Secretaría Xeral de Política Lingüística.
Ademais da promoción do talento, Maré 22 mantén como obxectivos principais a interculturalidade e a tolerancia, que se traducen na procura da emoción, o descubrimento, a creación e a información, destacando a importancia e o potencial dunha sociedade multicultural. As tradicións centenarias dos manganhiars do Rajasthan, da man dos Barmer Boys ou Fogo Fogo, a banda que está a converter o funaná de Cabo Verde nun ritmo das pistas de baile en Portugal e no ámbito lusófono, son outras das propostas desta edición.
Soará tamén en directo a fusión que o francés James BKS, fillo de Manu Dibango, realiza da tradición musical con ritmos electrónicos que se atopan no continente africano. Tampouco faltarán o caldo, os grelos e o polbo á feira da man dos Malandrómeda, que volven aos escenarios e avanzan novo traballo, ou da mítica banda de hip hop de Ordes Dios Ke Te Crew, que vén de sacar novo EP e contará coa colaboración de, entre outros, Boyanka Kostova para entonar O.G., considerado xa o novo himno galego.
Os dereitos civís antirracistas e LGTB+, a diversidade funcional, o feminismo, o indixenismo, a igualdade entre pobos e linguas ou contra o despoboamento rural volverán ser bandeira deste Maré 22 xunto ao gran desafío do cambio climático e a persecución da sostibilidade ambiental, en consonancia cos obxectivos de desenvolvemento sostible (ODS) formulados na estratexia de Festivais e Axenda 2030.
Premio "Concepción Arenal" a proxectos educativos pola igualdade de xénero
A Deputación destaca a importancia da artesanía tradicional como dinamizador…
Blas García destaca en Ribeira o apoio da Deputación aos autónomos e pequeno…
A Deputación apoia o concurso escolar “os pequenos co pequeno comercio”
O deputado provincial Blas García estuda xunto con representantes de AGAXECCA…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web